Тактиката за използване на каронадите предполага стрелба с тях на близка дистанция. Техните изстрели могат да повреждат корпуса, такелажа, да убиват вражеските матроси. Боеприпас за каронадите са както гюлетата, така и картечът. Известно е, че на кораба на Нелсън „Виктори“ (HMS Victory) (флагман на англичаните в Трафалгарската битка) има поставени и две каронади с калибър 68 фунта. По време на битката те дават картечен залп по френски кораб, като зарядът на всяко едно от оръдията е от 500 куршума. Освен гюлетата и картеча каронадите могат да се снаряжават и с книпели, снаряди, състоящи се от две гюлета, съединени помежду си с верига, което е голяма опасност за такелажа и рангоута на ветроходните кораби. Именно благодарение на книпелите удържа своята легендарна победа на 14 май 1829 г. над два турски линейни кораби знаменитият бриг „Меркурий“ под ръководството на Александър Казарский.